
Ministru kabineta sēdes protokollēmums

Noteikumu projekts "Grozījumi Ministru kabineta 2024. gada 16. janvāra noteikumos Nr. 55 "Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākuma "Infrastruktūra uzņēmējdarbības atbalstam" īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Ņemot vērā Eiropas Savienības kohēzijas politikas programmā 2021.-2027. gadam rosinātās finansējuma pārdales, atļaut Centrālajai finanšu un līgumu aģentūrai, pirms pozitīva Eiropas Komisijas lēmuma saņemšanas par grozījumiem Eiropas Savienības kohēzijas politikas programmā 2021.–2027. gadam, izsludināt projektu iesniegumu atlasi par Ministru kabineta 2024. gada 16. janvāra noteikumu Nr. 55 "Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākuma "Infrastruktūra uzņēmējdarbības atbalstam" īstenošanas noteikumi" 14.3.2. apakšpunktā noteikto Eiropas Reģionālās attīstības fonda finansējumu (31 436 971 euro), veikt iesniegto projektu iesniegumu vērtēšanu un apstiprināšanu, un pēc pozitīva Eiropas Komisijas lēmuma saņemšanas par grozījumiem Eiropas Savienības kohēzijas politikas programmā 2021.–2027. gadam, slēgt ar finansējuma saņēmējiem vienošanās vai līgumus par projektu īstenošanu.
· 4. Pieņemt zināšanai, ka Finanšu ministrija grozījumus Ministru kabineta 2024. gada 26. marta noteikumos Nr. 199 "Eiropas Savienības kohēzijas politikas programmas 2021.–2027. gadam 3.1.1. specifiskā atbalsta mērķa "Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru" 3.1.1.8. pasākuma "Robežšķērsošanas punktu attīstība" īstenošanas noteikumi" saistībā ar samazināto Kohēzijas fonda finansējumu par 3 990 490 euro, kas tiek pārdalīts  5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākumam "Infrastruktūra uzņēmējdarbības atbalstam" (turpmāk – 5.1.1.1. pasākums "Infrastruktūra uzņēmējdarbības atbalstam") sagatavos kopā ar citiem (būtiskiem) grozījumiem šajā normatīvajā aktā. Turpmāk 3.1.1. specifiskā atbalsta mērķa "Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru" 3.1.1.8. pasākuma "Robežšķērsošanas punktu attīstība" kopējais finansējums ir 37 739 501 euro, tai skaitā Kohēzijas fonda finansējums – 32 078 574 euro un valsts budžeta finansējums – 5 660 927 euro.
· 5. Pieņemt zināšanai, ka Viedās administrācijas un reģionālās attīstības ministrija grozījumus Ministru kabineta 2023. gada 6. jūnija noteikumos Nr. 291 "Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās"  5.1.1.3. pasākuma "Publiskās ārtelpas attīstība" īstenošanas noteikumi" saistībā ar samazināto Eiropas Reģionālās attīstības fonda finansējumu par 210 348 euro, kas tiek pārdalīts 5.1.1.1. pasākumam "Infrastruktūra uzņēmējdarbības atbalstam" sagatavos kopā ar citiem (būtiskiem) grozījumiem šajā normatīvajā aktā. Turpmāk 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās"  5.1.1.3. pasākuma "Publiskās ārtelpas attīstība" kopējais finansējums ir 31 207 009 euro, tai skaitā Eiropas Reģionālās attīstības fonda finansējums – 26 525 957 euro un nacionālais finansējums (pašvaldību finansējums) – 4 681 052 euro.
· 6. Pieņemt zināšanai, ka Viedās administrācijas un reģionālās attīstības ministrija grozījumus Ministru kabineta 2023. gada 6. jūnija noteikumos Nr. 292 "Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā"  4.2.1.7. pasākuma "Pirmsskolas izglītības iestāžu infrastruktūras attīstība" īstenošanas noteikumi" saistībā ar samazināto Eiropas Reģionālās attīstības fonda finansējumu par 5 000 000 euro, kas tiek pārdalīts 5.1.1.1. pasākumam "Infrastruktūra uzņēmējdarbības atbalstam" sagatavos kopā ar citiem (būtiskiem) grozījumiem šajā normatīvajā aktā. Turpmāk 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā"  4.2.1.7. pasākuma "Pirmsskolas izglītības iestāžu infrastruktūras attīstība" īstenošanas noteikumi" kopējais finansējums ir 45 641 300 euro, tai skaitā Eiropas Reģionālās attīstības fonda finansējums  – 38 795 105 euro un nacionālais finansējums (pašvaldību finansējums) – 6 846 195 euro.

